BARÁTSÁG KARKÖTŐK

Csomózz és hurkolj!

Készíts egyszerűen több, mint 10 féle különböző mintát!

Készítsünk pár karkötőt!

Ez a kis kézikönyv 11 egyedi arculatú karkötő készítésének folyamatát mutatja be színes ábrák segítségével. Miután elsajátítottad a készítés minden fortélyát, készen állsz arra, hogy a trükköket saját ízlésed szerint kombinálva további dizájnokat készíts. A kis kézikönyvben bemutatott technikák elsajátításához és elvégzéséhez csupán pár eszközre lesz szükséged: hímző fonál, mini szövőpad, gyöngyök … és persze kreativitás!

Szükséged lesz továbbá: ollóra, celluxra

Használhatsz még: gombokat, gyöngyöket és fonalat az otthoni készletedből is.

Alaptechnikák

Mielőtt belevágnál, mutatunk Neked pár alaptechnikát, mely segítségedre lehet szinte az összes technika elsajátításában, amit ebben a kézikönyvben bemutatunk.

Egyszerű csomó

1. fogd össze a fonalat és készíts egy hurkot
2. fűzd át a hurkon a fonálköteg végét, majd húzd meg szorosan

Záró csomó

1. Csomózd össze a karkötőd két végét egymással
2. Vágd le a felesleges részeket

A karkötő rögzítése

Miután megkötötted a fonálkötegen az egyszerű csomót, rögzítsd ragasztószalaggal a munkafelülethez. Használj kemény felületet, hogy a ragasztószalag ne tudjon kárt tenni a munkalapban. Az asztal lapja, egy vágólap, vagy akár egy irattartó fedele is megteszi. Rögzítés után óvatosan húzd meg és győződj meg róla, hogy megfelelően tart a ragasztás.

Kérdezd meg szüleidet, hogy hova ragaszthatod a fonalat.

Megjegyzés: a készletet tartalmazó eszközöket a könyv során több alkalommal is felhasználjuk egyes dizájnok bemutatása kapcsán illusztráció végett.

|  |  |
| --- | --- |
|  | Megjegyzés:  Tartsd a vezérfonalat egyenesen. Győződj meg róla, hogy csomózást követően egyenes maradjon a fonál. |
| Bal oldali csomó  A fonalat balról hurkoljuk jobbra, mintha egy fordított 4-es számot írnánk le, majd áthúzzuk a vezérfonál alatt, utána pedig a hurok felett. Meghúzzuk a csomót szorosan, de nem túlzottan. | Jobb oldali csomó  Ebben az esetben a fonalat jobbról balra vezetjük, egy 4-es alakzatot formázva. A fonal végét ebben az esetben is a hurkon áthúzva, felül vezetjük el. Ezt követően meghúzzuk a csomót szorosan, de nem túlzottan. |

Fonás

|  |  |  |  |
| --- | --- | --- | --- |
| 1. A fonalköteget válaszd 3 részre | 2. Fogd a jobb oldali fonalat és vezesd át a középső fonál felett | 3. Fogd a bal oldali fonalat és vezesd át a középső fonál felett. | 4. ismételd meg a 2. és 3. lépéseket annyiszor, ahányszor csak szeretnéd a kívánt hossz elérése érdekében |

Hurkos csomó

|  |  |  |
| --- | --- | --- |
| 1. A karkötőd végét oszd ketté és spirál csomózással vagy fonással és készíts két fonatot. | 2. Az így kapott fonatok egyikét vezesd át a karkötő elején lévő hurkon. | 3. Majd csomózd össze mindkét fonatot úgy, hogy immáron a hurok rajta van. |

szint: Kezdő

A Spirálminta

Ez a csomózás rendkívül egyszerű és csak ismételgetni kell a csomókat.

Megjegyzés: nézd meg az utolsó oldalon, hogyan tudsz díszítőelemeket hozzáadni

|  |  |
| --- | --- |
| 1. Vágj két, egyenként 122cm hosszúságú fonalat, majd hajts kétrét és köss a tetejére egy alapcsomót. Rögzítsd ragasztószalaggal a munkalapodhoz. | 4. Folytasd a második lépést a fonálköteg minden egyes szálával. Az azonos színek második szálával ismételd meg a második lépést, ellenkező esetben az egyik fonál jóval rövidebb lesz, mint a másik. Ha így is történt, ne aggódj! Vedd kezedbe a másik fonalat és köss csomókat rá addig, amíg ki nem egyenlítődik a hosszuk. Folytasd mindaddig a csomózást, amíg karkötőd el nem éri a kívánt hosszúságot. |
| 2. Fogd az egyik színű fonalat, majd köss vele jobb oldali csomókat kb. 1,3cm hosszúságban. Ez hozzávetőlegesen 8 csomót jelent. | 5. Fogd össze a fonalakat és köss egyszerű csomót a végére. |
| 3. Fogd a következő színt és ismételd meg a második lépést. | 6. Tekerd körbe lazán a csuklód körül a karkötőt, majd a köss rá záró csomót (leírás az 1. oldalon) |

Szint: kezdő

A gyűrűminta

Ez egy könnyű technika, mely kombinálja a csomózást a fonál körbetekerésével.

|  |  |
| --- | --- |
| 1. Készíts négy, egyenként 56cm hosszú fonalat, fogd össze őket és az így kapott köteg tetejére köss egy alapcsomót. Rögzítsd ragasztószalaggal a munkalapodhoz. | 4. Fogd össze mind a négy fonalat, majd a gyűrűs rész alatt köss egy alapcsomót |
| 2. Fogd az egyik fonalat és tekerd körbe gyűrűszerűen kb. 15-ször a többi fonál körül. Használd az egyik ujjadat, hogy a körbetekert fonál a helyén maradjon.  Ötlet: az ujjad segítségével told fel a lazább gyűrűket, hogy ne maradjon közöttük rés | 5. Vegyél egy másik színű fonalat és ismételd meg a 2.-4. lépéseket. |
| 3. Az utolsó tekerés után készíts egy jobb oldali csomót, hogy a gyűrűk biztosan a helyükön maradjanak. | 6. Folytasd a 2.-4. lépéseket mindaddig, amíg minden szín sorra nem kerül, és el nem éred a karkötő kívánt hosszát. |
|  | 7. Tekerd körbe lazán a csuklód körül a karkötőt, majd a köss rá záró csomót (leírás az 1. oldalon) |

Az átlós csík

szint: középhaladó

Ehhez a mintához dupla csomózást kell használnunk minden szín esetében.

|  |  |
| --- | --- |
| 1. Vágj három, egyenként 142cm hosszúságú fonalat, majd hajts kétrét és köss a tetejére egy alapcsomót. Rögzítsd ragasztószalaggal a munkalapodhoz.  Ötlet: vághatsz 6 fonalat is, egyenként 71 cm hosszúságban, majd összekötheted ugyanúgy a tetején. | 3. a. Fogd a bal szélső fonalat és köss egy jobb oldali csomót a közvetlenül mellette lévő fonálra.  3.b. Ugyanezzel a fonállal készíts még egy jobb oldali csomót. |
| 2. Terítsd ki a munkaasztalodon a fonalakat szín szerint olyan sorrendbe, ahogyan azt fonni szeretnéd. | 4. Haladj jobbra és minden fonál esetében készít 2 jobb oldali csomót az eredeti bal szélső fonállal. |
|  | 5. Fogd a második fonalat és hajtsd végre a 3. és 4. lépéseket. |

|  |
| --- |
| 6. Folytasd addig, amíg el nem éred a kívánt hosszúságot, majd a második oldalon bemutatott hurkos csomóval zárd le a karkötőt. |

Megjegyzés: a minta megváltoztatásához próbáld ki a spirál és a gyűrűminta keverését.

Átlós cikk-cakk minta

szint: középhaladó

|  |  |
| --- | --- |
| 1. Vágj négy, egyenként 61cm hosszúságú fonalat, majd fogd össze őket és köss a tetején egy alapcsomót. Rögzítsd a fonálköteget ragasztószalaggal a munkalapodhoz.  Terítsd ki a munkaasztalodon a fonalakat szín szerint olyan sorrendbe, ahogyan azt átlósan fonni szeretnéd. | 4. Ha befejezted a bal átlós csíkokat, akkor térj vissza a jobb oldali csomózáshoz. |
| 2. Kövesd a 3. és 4. lépést az Átlós Csík minta elkészítési útmutatója szerint, minden színnel egy sort készíts. | 5. Folytasd, amíg el nem éred a kívánt hosszt, majd készíts hurkos csomót (a második oldalon található leírás szerint) |
| 3. A jobb szélső fonállal végezd el minden színnel a 3. és 4. lépést az Átlós Csík minta elkészítési útmutatója szerint, de ezúttal bal oldali csomót köss jobb oldali helyett. |  |

A V minta

szint: haladó

A V minta készítéséhez duplacsomós sorokat készítünk egyszerre mindkét oldalról indulva.

|  |  |
| --- | --- |
| 1. Vágj négy, egyenként 142cm hosszúságú fonalat, majd hajts kétrét és köss a tetejére egy alapcsomót. Rögzítsd ragasztószalaggal a munkalapodhoz. | 4. Majd ezzel a fonállal tovább haladva köss ismét két jobboldali csomót ismét a vele szomszédos fonállal. Végezd mindaddig, amíg e nem jutsz vele középre. |
| 2. Terítsd ki a fonalat egyesével úgy, hogy a színek sorrendje azonos legyen mindkét oldalról befelé haladva. | 5. Majd fogd a jobb szélső fonalat és köss rá két bal oldali csomót a vele szomszédos fonálra. |
| 3. Fogd az első fonalat bal szélről és köss rá két jobboldali csomót a vele szomszédos fonálra. | 6. Ezt követően haladj tovább befelé, mindig a következő, szomszédos fonálra kötve két bal csomót, mígnem elérsz középre. Ekkor két azonos színű fonálnak kell egymás mellett lennie.  Köss egy jobb oldali csomót a két azonos színű fonállal, így kialakítva a V betű alját is. |

|  |
| --- |
| 7. Ismételd meg a 3.-6. lépéseket, amíg el nem éred a karkötő kívánt hosszát. Majd kövesd a második oldalon bemutatott hurkos csomózást. |

Ha meg akarod fordítani a V betűs mintát, egyszerűen csak kezd belülről kifelé a csomózást, úgy hogy bal oldali csomót alkalmazol a baloldalon és jobb oldali csomót a jobb oldalon.

A V Szív

szint: haladó

|  |  |
| --- | --- |
| 1. Vágj négy, egyenként 142cm hosszúságú fonalat (2 színből), majd hajts kétrét és köss a tetejére egy alapcsomót. Rögzítsd ragasztószalaggal a munkalapodhoz. | 4. Fogd a jobb oldalról vett második fonalat és köss a jobb szélső fonálra egy bal oldali csomót kétszer. Ellenőrizd, hogy a fonalaid a képen látható sorrendben legyenek. |
| 2. Kövesd a V minta technika 3.-6. pontjait. Végezd el kétszer úgy, hogy két teljes V betűt kapj. | 5. A különböző színű fonalakkal kezdve, melyek most így mindkét oldalról a második helyen vannak, fejezd be a V alját a sima V csomózással. Haladj kívülről befelé. |
| 3. Fogd a baloldalról vett második fonalat és köss a bal szélső fonálra egy jobb oldali csomót kétszer | 6.a. Folytasd a következő sort a rendes V technikával, így véglegesítve a szív mintát.  6.b. Ismételd meg a 3-4 lépéseket, itt-ott szívmintákat vagy egy egész sorozat szívmintát hozzáadva a karkötőhöz. |

Karkötőkészítés a szövősablonnal

szint: kezdő

|  |  |
| --- | --- |
| 1. Vágj négy, egyenként 91cm hosszúságú fonalat (2 színből), majd hajts kétrét és köss a tetejére egy alapcsomót. | 5. Forgasd el a sablont az óra járásával ellentétes irányba addig, amíg a két oldalsó fonálpár most függőleges irányba nem kerül. |
| 2. Helyezd a fonalakat a sablonnak színes pöttyökkel jelölt lyukaiba. A négy azonos színű fonálnak egymással szemközt, 2-2 fonálnak egy-egy oldalon kell lennie. Az 1. pontban említett csomót húzd át a középen lévő lyukon úgy, hogy az hátrafelé álljon. | 6. Ismételd meg a 3.-4. lépéseket ezúttal a másik színű fonállal |
| 3. Kezdjük a szövést a jobb felső fonállal (sablonon csillag jelzi). Fogd meg, és vidd le és akaszd be a jobb alsó fonál melletti lyukba. | 7. Most ismét forgasd el az óra járásával ellentétes irányba a sablont és ismételd meg a 3.-5. lépéseket, amíg el nem éred a karkötő kívánt hosszát. |
| 4. Majd fogd meg a bal alsó fonalat és vidd fel és akaszd be a felső fonál mellett lévő bal oldali lyukba. | 8. Vedd le a szövést a sablonról és fogd össze a fonalak alját, majd köss rájuk egy alapcsomót. Tekerd körbe lazán a csuklód körül a karkötőt, majd a köss rá záró csomót (leírás az 1. oldalon) |

16 fonalas szövés

szint: haladó

További fonalakkal és a szövősablon számozott oldalának segítségével egy óriás spirált tudsz készíteni.

|  |  |
| --- | --- |
| 1. Az előző oldalon bemutatott egyszerű technikával és további fonalak felhasználásával készíthetsz csodás mintát. Helyezd párba ugyanúgy a fonalakat színek szerint úgy, ahogyan az előző oldalon is bemutattuk. | 5. Forgasd el óra járásával ellentétes irányba a sablont úgy, hogy a következő két fonál most felülre kerüljön. Helyezd át az 5-ös lyuk fonalát a 15-ös lyukba és a 17-es lyuk fonalát a 3-as lyukba. |
| 2. Vágj 16, egyenként 51cm hosszúságú fonalat (4 színből 4-4 fonalat), majd összefogva köss a tetejére egy alapcsomót. | 6. Ismét forgasd el a sablon az óra járásával ellentétes irányba és most a 8-as lyukban lévő fonalat helyezd át a 18-as lyukba, valamint a 20-asban lévőt a 6-osba.  Figyelem: mindig fonalpárokkal dolgozol. Mindig négy fonálnak kell egymás mellett lennie (nem lehet közöttük üres lyuk), ezért ellenőrizd az átmozgatások után, hogy tényleg nincs kimaradt lyuk a 4-es sorozatok között. Mielőtt a következő oldalon bemutatott jóval összetettebb szövésre ugranál, célszerű először ezt a fonást megtanulni, mert a fonálpárok azonos színűek, így könnyebb párosításuk. |
| 3. A fonalak elhelyezése során kövesd az ábrát. Helyezd a fonalakat az 1, 2, 4, 5, 7, 8, 10, 11, 13, 14, 16, 17, 19, 20-as számú lyukakba. Az 2. pontban említett csomót húzd át a középen lévő lyukon úgy, hogy az hátrafelé álljon. |  |
| 4. Fogd a 2-es lyukban lévő fonalat és helyezd át a 12-es lyukba. Majd fogd a 14-es lyukban lévő fonalat és helyezd át a 24-es lyukba. | 7. Folytasd mindaddig a fent említett technikát, amíg el nem éred a karkötő kívánt hosszát, majd vedd le a szövősablonról és a fennmaradt fonalakat összefogva köss egy egyszerű csomót az aljára. Ha készen vagy, akkor tekerd körbe lazán a csuklód körül a karkötőt, majd a köss rá záró csomót (leírás az 1. oldalon) |

Szövési minták

szint: haladó

Szuper mintákat készíthetsz a sablonnal, ha variálod a fonalak elrendezését.

Virágminta

|  |  |  |
| --- | --- | --- |
| fonalak elrendezésre | Fonalak színe:  9 fonál: 1. szín  6 fonál: 2. szín  1 fonál: 3. szín | 1. Vágj 16, egyenként 51cm hosszúságú fonalat (a fonalszín útmutató szerint), majd összefogva köss a tetejére egy alapcsomót.  2. A fonalak elhelyezése során kövesd az ábrát. Helyezd a fonalakat az 1, 2, 4, 5, 7, 8, 10, 11, 13, 14, 16, 17, 19, 20, 22, 23-as számú lyukakba. Az 1. pontban említett csomót húzd át a középen lévő lyukon úgy, hogy az hátrafelé álljon.  3. Kövesd az előző oldalon bemutatott 16 fonalas szövéstechnika 4.-7. lépéseit |

Gyémántminta

|  |  |  |
| --- | --- | --- |
| fonalak elrendezésre | Fonalak színe:  9 fonál: 1. szín  7 fonál: 2. szín | 1. Vágj 16, egyenként 51cm hosszúságú fonalat (a fonalszín útmutató szerint), majd összefogva köss a tetejére egy alapcsomót.  2. A fonalak elhelyezése során kövesd az ábrát. Helyezd a fonalakat az 1, 2, 4, 5, 7, 8, 10, 11, 13, 14, 16, 17, 19, 20, 22, 23-as számú lyukakba. Az 1. pontban említett csomót húzd át a középen lévő lyukon úgy, hogy az hátrafelé álljon.  3. Kövesd az előző oldalon bemutatott 16 fonalas szövéstechnika 4.-7. lépéseit |

Csíkos minta

|  |  |  |
| --- | --- | --- |
| fonalak elrendezésre | Fonalak színe:  5 fonál: 1. szín  11 fonál: 2. szín | 1. Vágj 16, egyenként 51cm hosszúságú fonalat (a fonalszín útmutató szerint), majd összefogva köss a tetejére egy alapcsomót.  2. A fonalak elhelyezése során kövesd az ábrát. Helyezd a fonalakat az 1, 2, 4, 5, 7, 8, 10, 11, 13, 14, 16, 17, 19, 20, 22, 23-as számú lyukakba. Az 1. pontban említett csomót húzd át a középen lévő lyukon úgy, hogy az hátrafelé álljon.  3. Kövesd az előző oldalon bemutatott 16 fonalas szövéstechnika 4.-7. lépéseit |

Gyöngyök, kiegészítők és vonalzó

Tedd igazán egyedivé karkötődet gyöngyök, kiegészítők hozzáadásával!

Középpontban a gyöngy! Díszítsd margaréta mintával!

|  |  |
| --- | --- |
| 1. A karkötő készítése közben húzz fel 1 vagy 2 fonálra egy gyöngyöt. | 1. A karkötő készítése közben húzz fel a középső fonalakra egy nagyobb gyöngyöt. |
| 2. A fennmaradó szélső fonalakkal folytasd az eddig elkezdett mintát vagy egyszerűen csak készíts baloldali vagy jobb oldali csomókat a gyöngy teljes hosszában. | 2. Majd a két szélső fonálra húzz fel 3-3 kisebb gyöngyöt. |
| 3. Ha a gyöngy végére értél, akkor folytasd mindegyik fonállal a megkezdett mintát. | 3. Folytasd mindegyik fonállal a megkezdett mintát. |

Adj hozzá csodás kiegészítőket

|  |
| --- |
| 1. Nagyjából, ha félúton tartasz a karkötőddel, fogj legalább két fonalat és fűzd át alulról felfelé a kiegészítő egyik lyukán. |
| 2. Majd bujtasd át a fonalakat a másik lyukon felülről lefelé. |
| 3. Folytasd mindegyik fonállal a megkezdett mintát. |

Megjegyzés: próbálj meg rétegeket alkotni csomózás közben, így 3 dimenzióssá téve alkotásodat.